ધોરણ છથી આઠના કુલ ૫૬,૦૦૦ વિદ્યાર્થીઓ છે, જે પૈકી ૩૨,૦૦૦ વિદ્યાર્થીઓના વાલીઓના મોબાઇલ ફોનના નંબર મેળવી લેવાયા છે. જે તે વાલીને ગણિત-વિજ્ઞાનના જે તે પ્રકરણના બાદ લેવાતી દશ કે ૨૫ ગુણની પરીક્ષામાં બાળકે મેળવેલા ગુણની પણ જાણકારી એસએમએસ દ્વારા અપાશે, જેનાથી વાલીને પોતાના બાળકના અભ્યાસની પ્રગતિનો ઘેરબેઠાં અહેવાલ મળી જશે. સ્કૂલબોર્ડના સ્માર્ટ લર્નિંગ કાર્યક્રમને શહેરની ખાનગી શાળાઓએ પણ હોંશભેર વધાવ્યો હોવાનો દાવો તંત્રે કર્યો છે. ધોરણ એકથી પાંચનાં બાળકોમાં વાચન, લેખન, ગણનની પ્રવૃત્તિઓ ખીલવવા માટે ઉનાળામાં વિશેષ વર્ગ યોજાશે તેમ પણ શાસનાધિકારી કહે છે.